Informatīvais ziņojums par Satiksmes ministrijas sagatavoto nacionālo pozīciju „Priekšlikums - Eiropas Parlamenta un Padomes direktīva, ar ko groza Padomes Direktīvu 92/106/EEK par kopīgu noteikumu ieviešanu dažiem kombinētā kravas transporta veidiem starp dalībvalstīm”.

Satiksmes ministrija ir sagatavojusi nacionālās pozīcijas projektu „Priekšlikums - Eiropas Parlamenta un Padomes direktīva, ar ko groza Padomes Direktīvu 92/106/EEK par kopīgu noteikumu ieviešanu dažiem kombinētā kravas transporta veidiem starp dalībvalstīm”.

Pozīcijas projekts skar vairāku valsts pārvaldes iestāžu kompetenci un būtiskas Latvijas Republikas intereses, tādēļ atbilstoši Ministru kabineta 2009.gada 6.februāra noteikumu Nr.96 „Kārtība, kādā izstrādā, saskaņo, apstiprina un aktualizē Latvijas Republikas nacionālās pozīcijas Eiropas Savienības jautājumos” prasībām, nacionālā pozīcija tiek virzīta apstiprināšanai Ministru kabinetā.

 Nacionālās pozīcijas projekts, atbilstoši Ministru kabineta 2009.gada 6.februāra instrukcijas Nr.4 „Latvijas Republikas nacionālo pozīciju Eiropas Savienības jautājumos un ar tām saistīto instrukciju izstrādes un informācijas aprites kārtība” noteiktajai kārtībai ir elektroniski saskaņots ar Ārlietu ministriju, Finanšu ministriju un Vides aizsardzības un reģionālās attīstības ministriju.

 Šis ir viens no priekšlikumiem no t.s. Mobilitātes II pakotnes. **Priekšlikuma mērķis ir uzlabot kombinētā transporta konkurētspēju, salīdzinot ar lielo attālumu kravas autopārvadājumiem, tādējādi stiprinot pāreju no autotransporta uz citiem transporta veidiem.** Lai paaugstinātu kombinēto pārvadājumu efektivitāti, dalībvalstīm ir nosacījums veikt obligātus atbalsta pasākumus investīciju ieplūšanai kombinēto pārvadājumu infrastruktūrā caur termināļu būvniecību, paplašināšanu un kapacitātes palielināšanu. Saskaņā ar priekšlikumu, dalībvalstīm reizi 2 gados jāsniedz Eiropas Komisijai ziņojumus par veiktajiem kombinētiem pārvadājumiem, t.sk. atbalsta pasākumiem kombinēto pārvadājumu veikšanai.

**Lai arī Latvija atbalsta Eiropas Komisijas mērķi veicināt kombinētos pārvadājumus**,Latvija vēlas saglabāt elastīgumu attiecībā uz kombinēto pārvadājumu definīciju un saņemt skaidrojumu no Eiropas Komisijas par priekšlikumā minētajiem pasākumiem kombinēto pārvadājumu konkurētspējas uzlabošanai. Tāpat Latvija piekrīt, ka virkne šī priekšlikuma elementi, ka attiecas uz autotransportu ir skatāmi kontekstā ar diskusijām par Mobilitātes pakotnes I autotransporta priekšlikumiem.

Diskusijas par priekšlikumiem notiek Padomes Starpnozaru transporta darba grupā.

Iesniedzējs:

Satiksmes ministrs U.Augulis

Vizē: valsts sekretārs K. Ozoliņš

09.03.2018. 10:00

309 vārdi

Elīna Šimiņa-Neverovska 67028254

elina.simina@sam.gov.lv